**«Салым салуның гадиләштерелгән системасын кулланучы салым түләүчеләр өчен дифференциацияләнгән салым ставкаларын билгеләү турында» Татарстан Республикасы Законына үзгәрешләр кертү хакында»**

**Татарстан Республикасы закон проектын**

**ФИНАНС-ИКЪТИСАДЫЙ НИГЕЗЛӘҮ**

**«**Салым салуның гадиләштерелгән системасын кулланучы салым түләүчеләр өчен дифференциацияләнгән салым ставкаларын билгеләү турында**»** Татарстан Республикасы Законына үзгәрешләр кертү хакында» 2020 елның 26 февралендәге
3-ТРЗ номерлы Татарстан Республикасы Законы белән салым түләүчеләр – алар өчен салым салуның гадиләштерелгән системасын куллануга бәйле рәвештә алына торган салым буенча салым ставкалары киметелгән оешмалар һәм шәхси эшмәкәрләр билгеләнде, 1 процентка кадәр – әгәр дә салым салу объекты булып керемнәр торса, 5 процентка кадәр – салым салу объекты булып чыгымнар күләменә киметелгән керемнәр торса.

Салым ташламасы Икътисадый эшчәнлек төрләре гомумроссия классификаторының 62 «Компьютер программаларын әзерләү, шушы өлкәдә консультация хезмәтләре күрсәтү һәм башка хезмәт күрсәтүләр» һәм
63 «Мәгълүмати технологияләр өлкәсендә эшчәнлек» кодларына туры килә торган икътисадый эшчәнлек төрләренә караган салым салуның гадиләштерелгән системасын кулланучы оешмаларга һәм индивидуаль эшмәкәрләргә, аларның урнашу урыны булып халык саны 7 мең кешегә кадәр җиткән шәһәрләр торган һәм тиешле хисап (салым) чоры өчен кеременең кимендә 90 проценты икътисадый эшчәнлекнең югарыда күрсәтелгән төрләреннән алынган керем тәшкил иткән очракта бирелә.

Шулай ук 2021 елда ИТ-компанияләр өчен федераль дәрәҗәдә кайбер салым ташламаларын гамәлгә кертү планлаштырыла, шул исәптән, салым салуның гомуми системасын кулланучы компанияләр өчен табышка салым буенча ставкаларны
3% ка кадәр киметү дә. Әмма үз эшчәнлегендә салым салуның гомуми системасын нигездә эре компанияләр куллана, шуңа күрә әлеге яңалык кече һәм урта эшкуарлык субъектларына турыдан-туры кагылмый.

**«**Салым салуның гадиләштерелгән системасын кулланучы салым түләүчеләр өчен дифференциацияләнгән салым ставкаларын билгеләү турында**»** Татарстан Республикасы Законына үзгәрешләр кертү хакында» Татарстан Республикасы закон проекты, дөнья икътисады үсешенең тышкы факторларын һәм тенденцияләрен исәпкә алып, Татарстан Республикасы икътисадының тотрыклы үсешен арттыру буенча өстәмә чаралар буларак, салым салуның гадиләштерелгән системасын кулланучы кече һәм урта эшмәкәрлек субъектларына ярдәм итү максатларында эшләнде.

**«**Салым салуның гадиләштерелгән системасын кулланучы салым түләүчеләр өчен дифференциацияләнгән салым ставкаларын билгеләү турында**»** Татарстан Республикасы Законына үзгәрешләр кертү хакында» Татарстан Республикасы законын кабул итү 2019 ел шартларында якынча 15 млн сумга төшеп калучы керемнәргә китерәчәк. Закон проекты тарафыннан тәкъдим ителгән үзгәрешләр «2021 елга, 2022 һәм 2023 елларның план чорына Татарстан Республикасы бюджеты турында» Татарстан Республикасы Законын аныклаганда исәпкә алыначак.